București, capitala Europei pentru câteva zile. Ursula von der Leyen și Roberta Metsola vin la Congresul PPE
- Antonia Hendrik
- 4 martie 2024, 17:42
PPE se reunește la București. Mai exact, la congres vor participa peste 2.000 de delegați din peste 40 de țări, printre care și Ursula von der Leyen, Roberta Metsola, șefi de state și de guverne, președinții de partide din partea PPE, dar și comisarii europeni care fac parte din familia politică a popularilor europeni.
PPE, cea mai mare familie politică europeană, se reunește la București. Congresul PPE reunește șefii de stat și de guverne și lideri europeni. Se vor discuta subiecte de interes pentru români. Congresul Partidului Popular European (PPE) se va desfăşura pe 6 şi 7 martie, la Romexpo.
PPE se reunește la București. Vor fi prezenți lideri de state
Temele de dezbatere sunt: susținerea competitivitatii agriculturii europene, dezvoltarea infrastructurii inclusiv în zonele rurale greu accesibile, siguranța online a copiilor noștri, apărarea statului de drept. Sunt câteva dintre subiectele importante de pe agenda Congresului popularilor europeni.
Ursula von der Leyen, președinta Comisiei Europene, Roberta Metsola, președinta Parlamentului European, sunt așteptate la București. Vor mai sosi:
-premierul Greciei, Kyriakos Mitsotakis, -premierul Poloniei, Donald Tusk, -premierul Croației, Andrej Plenković, -prim-ministrul Suediei, Ulf Kristersson, -Karl Nehammer, cancelarul federal al Austriei.
Reuniunea de la Bucureşti este găzduită de PNL
Împreună cu președintele PNL, Nicolae Ciucă, și ceilalți lideri liberali vor dezbate subiectele fierbinți ale zilei, de la războiul din Ucraina, pentru care PPE cere NATO și Comisiei Europene să adopte un Plan pentru Victoria Ucrainei care să acopere toate nevoile militare, până la implementarea Viziunii pe Termen Lung asupra Zonelor Rurale - PPE susține investițiile în soluții de transport pentru a reduce izolarea zonelor rurale.
De asemenea, foarte important de menționat este tema siguranței online, de pe agenda congresului de la București, o temă mai actuală ca oricând. În acest sens, PPE sprijină implementarea Digital Sevice Act, o strategie europeană pentru un internet mai bun pentru copii, care să asigure conținut potrivit vârstei, să asigure siguranța și respectul pentru copii online, transmite PNL.
PPE se reunește la București. Sursa foto: PNL.
Prezența liderilor Europei la București dă un semnal de susținere a României, mai ales în actualul context geopolitic dar este și un prilej extrem de bun pentru a ridica pe agenda europeană teme de impact major, așa cum au afirmat mai mulți lideri liberali.
"Este o oportunitate să discutăm în interiorul Partidului Popular European despre decizia legată de aderarea României la Spațiul Schengen cu frontierele terestre", declara Nicolae Ciucă/
În plus, în marja congresului PPE vor avea loc mai multe întâlniri bilaterale ale președintelui PNL, Nicolae Ciucă, cu liderii europeni, printre care Roberta Metsola, Kyriakos Mitsotakis, dar și Alberto Nunez Feijoo, liderul Opozitiei spaniole, pe probleme ale comunității românești.
Viitorul Europei se decide la București, pe 6-7 martie
"Cea mai mare familie politică europeană se va afla în capitala României: 13 șefi de state și guverne, 177 europarlamentari, peste 1500 de delegați din 44 de țări sunt așteptați la congresul PPE, unde se vor lua decizii cheie pentru viitorul continentului nostru. Faptul că acest congres are loc la București, găzduit de PNL, arată recunoașterea de care se bucură Partidul Național Liberal în Europa și rolul României în Uniunea Europeană. Tot la congresul PPE, se va decide candidatul pentru președinția Comisiei Europene", se arată în comunicatul PNL.